MAGSINGAL, Ilocos Sur – Maysa a baro ti binagsol ti kalugaranna bayat ti pannakiminatayna iti Barangay San Clemente ditoy nga ili idi rabii ti Agosto 10.
Naitaray iti Metro Vigan Cooperative Hospital ni Edmar Rivera Rubio, 30, baro, awanan panggedan, residente iti nasao a barangay gapu iti sugatna iti tengngedna kalpasan a binagsol ni Clifford Rubio y Gamilde, 33, laborer, kalugaran met laeng ti biktima.
Iti panagimbestiga dagiti polis, adda iti natayan ni Rivera idi immasideg ti suspek, imbalikasna ti “nataykan, partner” sana binagsol iti naminsan ti tengnged ti biktima.
Simmuko ti suspek ken ni Barangay Captain Aristotle Donald Tipon. Di pay narekobre dagiti polis ti naaramat nga igam.#
ilo_Latn ilo_Latn ilo_Latn ilo_Latn